મોહાલી: ગઈ કાલે રાત્રે પંજાબની ટીમ સામેની મૅચ રમનાર રૉયલ ચૅલેન્જર્સ બૅંગલોરના કૅપ્ટન વિરાટ કોહલીએ ખુલાસો કરતાં કહ્યું હતું કે, ”મારી ટીમ બે મૅચથી ક્રિસ ગેઇલને આરામ નથી આપી રહી, પરંતુ તેને પડતો મૂકી રહી છે. અમે તેના સ્થાને ટ્રેવિસ હેડને ઈલેવનમાં સમાવી રહ્યા છીએ. ઓપનિંગમાં હું અને લોકેશ રાહુલ સારું રમી રહ્યા છીએ એટલે મિડલ-ઑર્ડરને અમે વધુ મજબૂત બનાવવા માગીએ છીએ અને એટલે જ ગેઇલને નથી લઈ રહ્યા. ટ્રેવિસ અમને તેના ઑફ-સ્પિનથી બોલિંગમાં પણ કામ લાગી રહ્યો છે.”